cyanic-selkie/wikianc huggingface dataset:
John French
Liv og virke
French deltok i boerkrigen 1899-1902 og vant seg et rykte som en dyktig kavalerikommandant. Ved krigens slutt var han generalløytnant.
I 1912 ble French utnevnt til generalstabssjef (Chief of the Imperial General Staff) og han ble feltmarskalk (Field Marshal) i 1913. French måtte gå av som sjef for generalstaben etter uroligheter i arméen i Irland i juli 1914, men fikk i august kommandoen over det britiske ekspedisjonskorpset, BEF, som ble sendt til Frankrike da første verdenskrig brøt ut.
French lyktes ikke med å samarbeide hverken med krigsministeren lord Kitchener eller sjefen for den franske femte arméen på BEFs høyre flanke, Charles Lanzerac. BEF gjorde en dårlig organisert retrett etter slagene ved Mons og Le Cateau. Før slaget ved Marne var det først etter en personlig oppfordring fra den franske øverstkommanderende Joseph Joffre at French gikk med på å sette inn den britiske arméen i luken mellom de tyske første og andre arméene. Dette ble en stor fremgang, men allerede i mars 1915 var French i hardt vær igjen etter å ha skyldt problemene med å bryte gjennom de tyske linjene i slaget ved Neuve-Chapelle på at regjeringen ikke hadde fått frem tilstrekkelig med granater. Etter flere hendelser ble French erstattet av Douglas Haig i desember 1915.
French ble deretter sjef for hjemmearméen (Home Forces) til 1918 og til slutt Lord Lieutenant – i praksis militærguvernør – på Irland til 1921.
Øra naturreservat
Øra er den eneste faste hekkeplassen for skjeggmeis i Norge. Det er en koloni med over 700 par storskarv. Skarvene tilhører underarten mellomskarv, og skiller seg fra de mer vanlige storskarvene i Norge på at det er mer hvitt i fjærdrakten og på at de hekker i trær.
Reservatet er det eneste større bløtbunnsestuar i Norge med denne typen brakkvannsmiljø. Området består av strand, øyer og sjø, og har en særegen fiskefauna med forekomster av både saltvanns- og ferskvannsarter samtidig.
Noel Redding
David Noel Redding (født 25. desember 1945, død 11. mai 2003) var en engelsk gitarist og bassist og låtskriver, mest kjent som bassist i The Jimi Hendrix Experience. Han ble valgt av Chas Chandler til å bli med i bandet til Jimi Hendrix i 1966, hvor han spilte til 1969. Han spilte i andre band både før og etter Hendrix-perioden, men oppnådde aldri den samme suksessen som han hadde sammen med Hendrix.
Karriere
Redding ble profesjonell musiker som 17-åring, og spilte med Neil Landon and the Burnettes fra 1962 og The Loving Kind fra november 1965. I 1966 ble han med i The Jimi Hendrix Experience, og spilte på bandets tre legendariske album Are You Experienced, Axis: Bold As Love og Electric Ladyland. I juni 1969 spilte han sin siste konsert med Hendrix.
Han startet bandet Fat Matress i 1968 mens han fremdeles var medlem av Hendrix' band. Fat Matress ga i 1969 ut sitt selvtitulerte debutalbum, men ble oppløst i 1970 kort tid etter utgivelsen av album nummer to, Fat Matress II.
En stund etter Woodstockfestivalen i 1969 ble det gjort forsøk på en gjenforening av The Jimi Hendrix Experience, men dette ble det aldri noe av. Redding flyttet til Los Angeles og ble med i bandet Road. Bandet ga ut et selvtitulert album i 1972 før det ble oppløst. Senere i 1972 flyttet han til Clonakilty i Irland der han startet The Noel Redding Band. Bandet ble oppløst i 1976 på grunn av konflikter med managementet etter to album.
11. mai 2003 ble Redding funnet død i sitt hjem i Clonakilty, 57 år gammel. Dødsårsaken var knyttet til skrumplever.
Diskografi
Med The Loving Kind
Med The Jimi Hendrix Experience
Med Road
Med Noel Redding Band
Med Lord Sutch and Heavy Friends
Polarforskningssekretariatet
Polarforskningssekretariatet er en svensk statlig myndighet under Utbildningsdepartementet.
Polarforskningssekretariatets oppgave er å fremme og samordne svensk polarforskning. Det innebærer blant annet å følge og planlegge forskning og utviklingsarbeid samt organisere og gjennomføre ekspedisjoner i Arktis og Antarktis. Polarforskningssekretariatet er forvaltningsmyndighet for loven om Antarktis og vurderer om søknader om tillatelse til opphold eller virksomhet i området er i overensstemmelse med loven.
Polarforskningssekretariatet er lokalisert i Rosenvik på Djurgården i Stockholm. Sekretariatet forvalter Sveriges to forskningsstasjoner i Antarktis, Wasa og Svea.
Nicolai Beer
Nicolai Sivert Beer (født 1885, død 1950) var en norsk arkitekt.
Han åpnet eget kontor i Kristiania i 1914.
Beer tilhørte avantgarden blant norske arkitekter i 1920-årene, og var inspirert av utviklingen i tysk arkitektur. Beer var spesielt opptatt av enkle og rasjonelle løsninger. Han deltok i en rekke konkurranser og fikk blant annet en 1. premie for Blindern Studenterhjem i nyklassisk stil, ferdig i 1925.
Et av hans prosjekter; Professor Dahls gate 24C–K, også nyklassisk stil, er et tidlig eksempel på rekkehus i Oslo. Dette viser hans interesse for det bevisste forhold til fargebruk, som preget både nyklassisismen og funksjonalismen.
Sammen med Egil Haanshus utformet han planene for Bislet Byggeselskap på øst- og nordsiden av Bislett stadion. Boligfeltet Heia ved Olav Kyrres plass, oppført i 1933-1934, er et av prosjektene hans som markerte funksjonalismens inntog i Norge. Beer tegnet også en rekke industribygg og offentlige bygg, både i Oslo og andre steder i landet.
Sivilarkitekt Hjørdis Egner har senere skrevet en omfattende artikkel om «Høyanger – Norges idealby», som det het i en tittel i Morgenbladet fra 1930-årene, der Høyanger ble hyllet som en av de vakreste byer i Norge, plantegnet av Nicolai Beer og arkitektene Christian Morgenstierne og Arne Eide. Beer mottok Sundts premie for Industrigata 21 i 1922 og for Kristinelundveien 25 i 1932.
Alexander Stewart, 4. High Steward av Skottland
Alexander Stewart (født ca. 1214, død ca. 1283) hadde den arvelige posisjonen High Steward of Scotland fra ca. 1241 og til han døde. Han var et medlem av Huset Stewart, senere kjent som Huset Stuart.
Alexander ble oldefar til kong Robert II av Skottland, det første Stewart til å bli skottenes konge, og dermed stamfar til de påfølgende skotske monarker og dermed også den nåværende britiske kongelige familie.
Alexander var også den direkte mannlig forbindelsen, via sin andre sønn, og senere til Henry Stuart, lord Darnley som ble gift med Maria Stuart, skottenes dronning.
Hans etterfølger til tittelen ‘High Stewart’ var James Stewart, 5. High Stewart av Skottland.
Víctor Ortega
Víctor Hugo Ortega Serna (født 27. januar 1988 i Medellín i Antioquia) er en stuper fra Colombia som deltok under Sommer-OL i 2008 i Beijing. Han og hans lagkamerat, Juan Urán, kom på sjetteplass i 10 meter synkronstup menn. Han vil representere Colombia under Sommer-OL 2012 i London, der han ble kvalifisert via verdensrankingen.
US Boulogne
Union Sportive de Boulogne Côte d'Opale (normalt bare kjent som Union Sportive de Boulogne eller US Boulogne) er en fransk fotballklubb fra Boulogne-sur-Mer i regionen Hauts-de-France. US Boulogne har spilt én sesong i landets øverste divisjon Ligue 1, men rykket ned med klar margin.
US Boulogne har aldri vunnet noen titler og klubbens største bedrift er en semifinaleplass i pokalturneringen Coupe de France i 1937.
Tahoua (region)
Tahoua er en av Nigers sju regioner. Den har et areal på 106,677 km². Regionen hadde 3,328,365 innbyggere i 2012. Regionens hovedstad er byen Tahoua.
Mauskogen
Mauskogen er et stort skogsområde i den vestre delen av Riftdalen i vestre Kenya. Med sine 273 300 hektar (2001) utgjør den det største montane skogsområdet i Øst-Afrika. Skogen har noen av de høyeste nedbørsmengdene i Kenya, og er et viktig nedbørfelt. I skogen finnes utspringet til et stort antall større og mindre elver, blant annet Sørlige Ewaso Ng'iro, Sondu, Mara og Njoro, som løper ut i Victoriasjøen, Nakurasjøen og Natronsjøen.
Typiske trær i Mauskogen inkluderer Pouteria adolfi-friedericii, Strombosia scheffleri og Polyscias kikuyuensis. Olea capensis, Prunus africana, Albizia gummifera og Podocarpus latifolius finnes også der. Mauskogen har et rikt dyreliv, med flere endemiske fuglearter. Den trues imidlertid av nedhogging, minst 116 000 hektar skog har blitt hugget ned. Siden skogen er viktig for hele økosystemet, har dette ført til en intens debatt i Kenya. Det er i dag uttalt politikk at skogen må bevares, og 24 000 hektar ødelagt skog har ifølge myndighetene blitt gjenopprettet gjennom nyplantingsarbeid.
Utkastelser for å redde skogen på 2000-tallet
Tradisjonelt har skogen vært hjemsted for Okiek-folket, men på 1980- og 1990-tallet ble mange medlemmer av dette folket fordrevet av tilflyttende nybyggere, som fikk tildelt land av det daværende regjeringspartiet KANU. Noen av settlerne var kjente politikere. I 2004 kom Paul Ndung’us «Ndungu Report», som konkluderte med at landtildelingene hadde vært illegale, og anbefalte at de ble opphevet. Mellom 2004 og 2006 ble det gjort enkelte utkastelser, og 15. juli 2008 utlyste statsminister Raila Odinga ordre om å starte omfattende utkastelser. Minst 10 000 mennesker har blitt kastet ut av skogen, men prosessen har blitt kritisert for ikke å tilby de utkastede alternativt land.
Gunnar Berg (norsk partisan)
Bakgrunn
Berg giftet seg i 1936 med den norsk-finske Vardø-jenta Solveig. Det unge ekteparet fikk to barn, men opplevde at begge småjentene døde etter få måneder.
Etter at de giftet seg hadde de bosatt seg i Jakobsnes, der selskapet Pasvik Timber på 1930-tallet bød på jobb og inntekt, - samt et aktivt fagforeningsmiljø der kommunistene hadde solid fotfeste. Sagbruksarbeider Gunnar Berg og kona meldte seg begge inn i Norges Kommunistiske Parti. Solveig Berg var aktiv i det lokale revylivet, der målet blant annet var å skaffe hardt tiltrengte inntekter til NKPs avis Finnmark Fremtid.
Annen verdenskrig
Da de tyske okkupantene rykket inn i landet i 1940 følte mange kommunister seg utsatt. Verken Gunnar Berg eller kona hadde noen framtredende posisjoner i NKP, men søsteren hans Hildur var gift med en av landsdelens mest profilerte kommunister, Gotfred Johan Hølvold. Liksom flere kjente NKP-ere i Nord-Norge besluttet de to familiene seg tidlig på høsten 1940 til å dra østover og søke tilflukt i Sovjet. I månedsskiftet august/september satte fiskeren Aksel Fagervik flyktningene i land på Fiskerhalvøya.
Mens kona og Hølvold-familien snart fulgte andre norske flyktninger sørover på Kolahalvøya til den norske kolonien som dette året oppsto ved Apatity, påtok Berg seg oppgaven å rekognosere for Sovjet i det tysk-okkuperte Norge. Alt ved juletider var han tilbake i hjemlandet, og gjorde flere turer til distriktene rundt hjembyen. Han kunne rapportere fra en landsdel der tyskerne bygde opp store styrker.
Etter at Tyskland angrep Sovjet sommeren 1941 fikk operasjonene i nord en annen karakter. 15. september 1941 landsatte russerne en styrke på 13 mann på Langbunes nær Kiberg i et forsøk på å opprette en partisangruppe bak fiendens linjer. På den treløse Varangerhalvøya ble gruppa oppdaget, og nedkjempet av tyske styrker.
Gunnar Berg døde i en trefning 20. november, vel to måneder etter at de hadde gått i land. Han er begravd i Vardø. I Sovjet skulle hans barnløse krigsenke senere bli en av de norske stemmene som manet til motstandskamp i Radio Moskvas sendinger til det okkuperte Norge.
Minnesmerke
Gunnar Berg er blant de ni partisanene som blir hedret på partisaner-minnesmerke ved Vardø, en bauta med inskripsjonen «Frihet og liv er ett / Nordahl Grieg 17. mai 1940 / Evig minne til russiske og norske patrioter som falt i kampene mot fascismen! / Russland takker dere»
Laurent Blanc
Laurent Robert Blanc (født 19. november 1965 i Alès) er en fransk fotballtrener og tidligere fotballspiller som er hovedtrener for.
I 1990 gikk Blanc motvillig med på å flyttes lenger tilbake på banen. Montpelliers trener Michel Mézy mente Blanc ville dra sterkere nytte av sin velutviklede spilleforståelse, gode ballbehandling og sterke hodespill fra en posisjon i hjertet av forsvaret. Selv om Blancs mangel på fart ville kunne være en mer åpenbar akilleshel i midtforsvaret, viste konverteringen seg særdeles vellykket. Posisjonen lenger bakover på banen var ikke til hinder for Blancs målteft. I sin første fulle sesong som forsvarsspiller scoret han fjorten seriemål da Montpellier endte på syvende plass i 1990/91.
Sommeren 1991 forlot han Montpellier til fordel for. Blanc scoret seks mål for Napoli i 1991/92-sesongen og klubben endte på fjerde plass i Serie A. Blanc ga uttrykk for vansker med å tilpasse seg en stil der han som midtstopper ble begrenset til rollen som forsvarsspiller og med lite rom for å delta i det offensive spillet.
Med Laurent Blanc som en sentral spiller hadde det franske landslaget imponert stort gjennom kvalifiseringen til EM-sluttspillet i 1992. Foran sluttspillet holdt mange Frankrike som favoritt til å vinne turneringen. I stedet endte franskmennene som sluttspillets største skuffelse da de ble slått ut allerede i gruppespillet. Med Platini avløst av Gérard Houllier i trenerrollen, ble også påfølgende VM-turnering en fiasko for Blanc og det franske landslaget da de feilet i å kvalifisere seg for sluttspillet.
I september 1992 lot Napoli ham gå på utlån til ut 1992/93-sesongen. Oppholdet hos Nîmes ble lite vellykket. Klubben som sesongen i forveien hadde endt på femtende plass i Ligue 1, endte sesongen på bunnen av tabellen og rykket dermed ned.
Sommeren 1993 ble Blanc solgt til. Blanc tilbragte to sesonger hos Saint-Étienne der han gjenetablerte seg som en av de beste forsvarsspillerne i den franske ligaen. Den første sesongen endte klubben midt på tabellen, mens den neste var nær ved å ende med nedrykk til tross for de 13 scorede målene Blanc bidro med.
Guy Roux hentet Blanc til sommeren 1995 for å erstatte Frank Verlaat. En skade holdt Blanc på sidelinjen lenge. Han kom imidlertid sterkt tilbake og hjalp den forholdsvis lille klubben vinne både det franske seriemesterskapet og Coupe de France i 1995/96-sesongen.
I 1996 spilte Blanc alle kampene for Frankrike i sommerens EM-sluttspill. Under ledelse av Aimé Jacquet røk franskmennene ut i semifinalen på straffe-konkurranse for.
Blancs solide spill for Auxerre og Frankrike overbeviste Johan Cruyff om å hente ham til. Samme dag som Blanc sluttet seg til Barcelona, ble imidlertid Cruyff gitt sparken som klubbens trener. Etter en skadeplaget sesong hos Barcelona lot han seg overtale til å signere for av trener Rolland Courbis i 1997.
Med Laurent Blanc som anfører i en midtbanerolle løftet Marseille seg til en fjerdeplass i 1997/98. Nye steg ble tatt året etter da Marseille endte opp bare ett poeng bak seriemester på tabellen. Det vellykkede oppholdet hos Marseille fikk et skår i gleden da det ble avsluttet med et 0-3 finaletap i UEFA Cupen for, der Laurent Blanc var skyld i det første målet i kampen som ble scoret da Hernán Crespo snappet opp et mislykket tilbakespill fra Blanc.
Blanc var en viktig brikke for landslaget da de på hjemmebane i 1998 vant sitt første verdensmesterskap. Finalen ble han nødt til å overvære fra sidelinjen, under suspensjon for utvisningen han pådro seg i semifinale-seieren over.
I 1999 var Blanc en av en rekke høyt profilerte spillere hentet til av den nye treneren Marcello Lippi. De to sesongene Blanc tilbragte hos Inter levde ikke laget opp til forventningene. Store ressurser var brukt på dyre spillere uten at nye trofeer ble vunnet. I 2000 ble Blanc tildelt prisen som årets spiller i klubben. Samme år spilte han i oktober sin siste landskamp.
Da spillerkarrieren i 2001 så ut til å være over på toppnivå for 35 år gamle Blanc, hentet Alex Ferguson ham til for å erstatte Jaap Stam. Laget startet sesongen svakt, og Blanc ble kritisert for innsatsen. Da formen først kom på plass var avstanden opp til toppen av tabellen blitt for stor. Neste sesong fikk Blanc ny partner i midtforsvaret i form av rekordkjøpet Rio Ferdinand. Blanc og Ferdinand dannet et solid midtstopperpar. Etter tredjeplassen i 2001/02-sesongen avsluttet Blanc spillerkarrieren som engelsk ligamester i 2002/03, og tok med seg mye lærdom fra Ferguson over i trenerkarrieren han så tok fatt på.
Fra 2007 til 2010 var han trener for, som han vant det franske seriemesterskapet med i sesongen 2008/2009. Han overtok treneransvaret for det franske landslaget i 2010, og førte det til kvartfinalen i EM 2012, hvorpå han ga seg som landslagstrener etter mesterskapet. I 2013 overtok han hvor han vant serien tre ganger.
Caracol (Piauí)
Caracol er en kommune i delstaten Piauí i nordøstregionen av Brasil.
Druskininkai
Druskininkai (polsk: Druskieniki) er en sørlitauisk by som er kjent som landets fremste kurbadby med flere sanatorier og mineralvannkilder.
Noen få kilometer nordøst for byen ligger Grutasparken som beskriver hvordan det var å leve i Sovjetunionen. Parken er blitt en av landets tre best besøkte turistattraksjoner, og har samlet mange av de mest kjente sovjetiske skulpturene i Litauen. Også mange godt voksne mennesker som opplevde sovjettiden tar av og til turen hit for å minnes denne epoken, siden resten av samfunnet er rensket av politiske minner fra tiden mellom 1940 og 1990.
Byen er godt tilrettelagt for turer med og uten sykkel i skog og mark, med flere titalls kilometer sykkelstier.
Yusra
Etymologi
Yusra betyr «rikdom, letthet» på arabisk.
Utbredelse
Yusra er et vanlig navn i mange land med arabisk språk. Formen Yousra er vanlig i Marokko.
Yusra er også noe brukt som mannsnavn, selv om de maskuline formene av navnet er Yousry, Yousri, Yosry eller Yossry.
Kjente personer med navnet
Personene i listen er ordnet kronologisk etter fødselsår.
Tamokdalen
Tamokdalen (nordsamisk: Dápmotvuovdi) er en 30 kilometer lang dal i Troms. Dalen strekker seg fra Balsfjordeidet i nord til den møter Målselva i sør. Dalbunnen ligger cirka 200 meter over havet, og de høyeste fjellene ligger 1600 meter over havet. Navnet kommer av det finske (kvenske) ordet tammukka som betyr ørret, altså «Ørretdalen». Tamokelva som renner gjennom den sørlige delen av dalen og ut i Målselva, starter ved inngangen til Finndalen ved Harkinn gård. I den nordlige delen av dalen renner Nordkjoselva, som munner ut i Balsfjorden. Dalen er omgitt av høye fjell, karakteristiske for Indre Troms, blant annet Rostafjellet, Hattavarre og Tamokfjellet.
Kommunegrensen mellom Balsfjord kommune og Målselv kommune går gjennom dalen helt i sør, omtrent ved Erikbufossen i Tamokelva.
Ulykker
Onsdag 2. januar 2019 ble 4 utenlandske skiturister tatt av snøskred da de var på topptur opp Blåbærtinden som ligger i Tamokdalen. En femte turist og en del av følget snudde av ukjente årsaker før skredet gikk. Det var han som fikk varslet om hendelsen. Grunnet dårlig vær og høy skredfare ble det vurdert at det var for farlig å starte en leteaksjon. Personene som ble tatt av skredet, var Mikael Sten (29), Niklas Nyman (36) og André Stenfors (32), alle fra Finland, samt Disa Bäckström (29) fra Sverige.
Skiløperne hadde på seg skredsøkere, og et redningshelikopter som fløy over skredområdet kort tid etter skredet, fikk inn signaler fra skredsøkerne, og disse områdene ble markert for senere søk. 13 dager etter skredet gikk, ble det sprengt bort snømasser for å utløse skred. Dagen etter kunne gravingen etter de omkomne starte. Det ble denne dagen funnet 1 av 4 skiløpere. Dagen etter ble 2 personer funnet, mens den siste ble funnet i et søk 10. juli samme år. I forbindelse med søket ble det brukt moderne utstyr som radar og magnetsøker.
Tofta
Tofta er et tettsted i Varberg kommune i Hallands län i Halland i Sverige. Det ligger cirka ti kilometer nordøst for Varberg. I 2010 hadde tettstedet 386 innbyggere.
Himle
Himle er et tettsted i Varberg kommune i Hallands län i Halland i Sverige. I 2010 hadde tettstedet 278 innbyggere. Himle ligger cirka 10 kilometer sørøst for Varberg.
Kungsäter
Kungsäter er et tettsted i Varberg kommune i Hallands län i Halland i Sverige. I 2010 hadde tettstedet 353 innbyggere.
Löftaskog
Löftaskog er et tettsted i Varberg kommune i Hallands län i Halland i Sverige. I 2010 hadde tettstedet 327 innbyggere.
Caraúbas do Piauí
Caraúbas do Piauí er en kommune i delstaten Piauí i nordøstregionen av Brasil.
Makedon
Makedon (gresk: Μακεδών) eller Makednos (gresk: Μακεδνός) var den eponymiske (den som gir navn til) mytologiske stamfaren til oldtidens makedonere i henhold til ulike antikke greske fragmentariske fortellinger. I de fleste versjoner opptrer han som en innfødt makedoner eller som innvandrende leder/hersker som ga sitt navn til Makedonia, et land som tidligere ble kalt for Ematia eller Trakia.
Sønn av Zevs
Det syvende fragment av Hesiodos' Kvinnekatalogen, et episk dikt om heltinner hvor mange av dem hadde samkvem med guder og således fødte helter beskrevet i gresk mytologi, sitert av Konstantin Porphyrogennetos, uttalte: «Makedonia, landet som var oppkalt etter Makedon, sønn av Zevs og Thyia, datter av Deukalion, som poeten Hesiodos forteller om; og hun ble gravid og født til tordenglade Zevs, to sønner, Magnes og Makedon, hesteelskeren, som bodde i våninger rundt Pieria og Olympos.»
Det sjeldne navnet til hans mor Thyia har blitt forvansket i overføringen til Aithria eller Aithyia via frasen «kai Thyias, og Thyia». Thyia i delfiske tradisjon var et eponym for najade av thyiadene, et alternativt navn for mænadene i kulten til Dionysos, også praktisert i Makedonia.
Den mytologiske kronologi av Hesiodos' avsnitt indikerer en tid før Trojakrigen og Iliaden ettersom magnetene (en oldtidsstamme) bodde i Magnesia i Thessalia (og som deltok i krigen). Kvinnekatalogen, som er ulikt datert til mellom 700- og 500-tallet f.Kr., har gitt den tidligste og eneste referansen til et makedonsk element fra før historiografien på 400-tallet f.Kr.
Sønn av Aiolos
I et fragment av kronologisk verk av Hellanikos kalt for Prestinnene til Hera i Argos, og bevart av Stephanos: «Makedon en sønn av Aiolos som Hellanikos forteller om i den første (bok eller arkviliste) av hans Hiereiai tes Heras en Argei, og av Makedon, sønn av Aiolos, de nåværende makedonerne ble kalt så, deretter levde alene med mysianerne.»
Fragmentet klargjør ikke hvem av de tre kjente med navnet Aiolos som er Makedons far, men den senere kristne teologen Eustathios fortalte om ham som den ene av de ti sønnene til Aiolos, og er således sønnen til Hellen. I senere tradisjoner er Magnes også nevnt som den ene av de ti sønnene til Aiolos og som far til Pieros.
Den britiske historikeren N. G. L. Hammond har foreslått, basert på et avsnitt av Hellanikos, foruten også at thessalianske Magnes er en bror av Makedon, og foreslår at makedonsk språk er en aiolisk gresk dialekt. Jonathan M. Hall, amerikansk professor i gresk historie, har sammenlignet Magnes og Makedon for å ekskludere stammer fra en direkte slektslinje til Hellen og senere olympiske deltagere, slik som aiolierne, akarnanere, og arkadiere. I motsatt fall har Eugene N. Borza ikke gitt noen betydning på denne mytologiske figuren for noen historiske konklusjoner.
Sønn av Osiris
Egypts oldtidsminner, første kapittel av Bibliotheca historica av Diodorus Siculus, som i hovedsak er basert på Ægyptiaca av Hekataios fra Abdera har gresk og egyptisk mytologi blitt synkretisert. Osiris har tatt plassen til Dionysos i hans mangfoldige myter og reiser. I henhold til Herodotos var Osiris den egyptiske Dionysos og ptolemeerdynastiet, den gresk-egyptiske kongeslekten, hevdet å nedstamme fra Dionysos. Diodorus forteller at: «Nå var Osiris fulgt på sin reise, slik den egyptiske redegjørelse går, med sine to sønner Anubis og Makedon og som utmerket seg med tapperhet. Begge bar de mest bemerkelsesverdige krigsutrustninger, tatt fra bestemte dyr med vesen som ikke var ulikt motet til mennesker. Anubis bar en hundeskinn og Makedon forparten av en ulv. Av denne grunn ble disse dyrene holdt i ære blant egypterne. Makedon, hans sønn, enn videre, etterlot han som konge av Makedonia, som var navngitt etter ham.»
Makedon hadde tatt posisjonen til den egyptiske ulveguden av Lykopolis, Wepwawet og i senere tradisjoner er Makedon nevnt som en sønn av varulven Lykaon.
Sønn av Lykaon
I henhold til Bibliotheca, men ikke tilstede i listen til Pausanias eller Hyginus, er Makednus (Makedon) den tiende av de femti sønnene til Lykaon, konge av Arkadia. Den broren som sto ham nærmest er Thesprotus (den eponymiske helten av Thesprotia). I fortellingen om «Pindus og slangen» av Claudius Aelianus er Makedon sønn av Lyakon, konge av Emathia, etter at landet ble kalt Makedonia er dets gamle navn ikke lenger bevart.
Eustathios fra Thessalonike summert opp slektslistene, og skrev: «Emathion, sønn av Zevs og Elektra, foregående fødselen av Makedon, sønn av Aiakos (framfor Lykaon).» Strabon kalte ham «arkaios hegemon», «gamle høvding», og Pseudo-Skymnos, «gêgenês basileus», «jordfødte konge». Isidor av Sevilla benyttet frasen «... rege Deucalionis materno nepote.», «... konge, barnebarn på morssiden av Deukalion.»
Etterkommere
Det er uklart om disse lokalitetene representerer før- eller etter-makedonske elementer ettersom Emathia og Pieria er eldre stedsnavn enn Makedonia. Anakronismer er dog ikke sjeldent i senere mytiske tradisjon.
Klassiske form
I greske kilder er substantivet hovedsakelig bevitnet som Μακεδών (Makedôn), men med to unntak: den poetiske formen Μακηδών (Makêdôn) hos Hesiodos med lang midtre vokal som tjente metrisk verseføtter til daktylisk heksameter, og Mάκεδνος (Mákednos) eller i latinsk form som Macednus som har barytonesis og avlyd hos Apollodorus. Den vikende aksentbetoning minner om to makedonske personnavn, Κοῖνος (Koînos) og Βάλακρος (Bálakros) (attisk gresk adjektiver: koinós, phalakrós), men verken Makedôn eller Mákednos er den opprinnelige stavingen av det, skjønt det kan ikke bli bevist. Endelsen -dnos, enten som doriske Makednón ethnos som hos Herodotos, eller makednós, en sjelden poetisk epitet som henviser til å være høy eller lang, synes ikke å være bevitnet i epigrafikk eller benyttet av makedonerne selv.
I latinske kilder er substantivet Macedo. Adjektivene av latinske Macedo og greske Μακεδών (Makedôn) betegner en først og fremst en makedonsk mann. De opptrer også, hovedsakelig i løpet av romersk tid, som mannlige personnavn, eksempelvis Macedonius.
Kalvedalen kraftverk
Kalvedalen kraftverk ligger i Vang kommune i Innlandet fylke. Det er bygget i fjell.
Makedon
Etymologi
Makistos mytologiske eponym er en by i Elis, og et epitet for Herakles, som hadde et tempel i nærheten av byen Makistos i Triphylia i Elis. Tilsvarende finnes avestisk masah, «lengde», latinske macer, «tynn, mager», hettittiske mak-l-ant, «tynn». Vittore Pisani konstruerte et makedonsk ord kedôn fra greske chthon, «jord», og foreslo også betydningen «høyt land», eller altså høylandet. Robert S. P. Beekes, språkprofessor i sammenlignbar indoeuropeisk lingvistikk, hevder at ved morfologiske analyser er make- + -dnos (endelse) umulig i et indoeuropeisk ord og at det er mer sannsynlig at ordet har en før-gresk opprinnelse.
Kalvedalen kraftverk
Kraftverket ble satt i drift i 1967, og utnytter fallet på 240 m fra Fleinsendin til Øyangen.
Det er installert en francisturbin på 18 MW. Normal årsproduksjon er på 109 GWh.
Paul McGuinness
Paul McGuinness (født 17. juni 1951 i Rinteln ved Hannover) er hovedeier og grunnlegger av Principle Management Limited, et av verdens største artistformidlingsselskaper. Han har vært manageren til U2 siden de slo igjennom.
Han har jobbet i underholdningsbransjen hele sitt voksne liv og er et kjent navn både når det gjelder film og musikk.
Han er medlem av The Content Advisory Group i The Information Society Commission i Irland, samt styremedlem i Digital Media Development Ltd og The School of Film and Drama på University College Dublin.
Majandra Delfino
Majandra Delfino (født Maria Alejandra Delfino 20. februar 1981 i Caracas i Venezuela) er en amerikansk skuespiller og artist. Hun kommer opprinnelig fra Caracas i Venezuela, men familien emigrerte til USA midt på 1980-tallet. Hun bor i Florida i USA.
Majandra Delfino er kjent fra TV-serien Roswell og filmen Traffic.
Majandra Delfinos egentlige navn er Maria Alejandra, men ble alltid kalt Majandra, fordi hennes søster, Marieh Delfino, ikke klarte å uttale Maria Alejandra.
Dag Idar Jøsang
Dag Idar Jøsang (født 19. juli, 1970) er en norsk journalist i Norsk Landbruk og Traktor, som utgis av forlaget Tun Media i Oslo. Han var konstituert redaktør i Norsk Landbruk og i Magasinet Traktor i en periode i årene 2007 til 2008.
Han har tidligere vært redaktør i Tysvær Bygdeblad (fram til 2005). Før det jobbet han som journalist i Grannar. Jøsang medlem av kommunestyret på Bokn fra 1991 til 1994, og varamedlem i Rogaland fylkesting. Han var valgt inn for Høyre. Jøsang bor på Alværn på Nesodden, og har utdannelse i teknisk tegning og er cand. mag. blant annet med fagene historie og sammenlignende politikk fra Universitetet i Bergen.
Ylja kraftverk
Ylja kraftverk ligger i Vang kommune i Innlandet fylke. Kraftverket ble satt i drift i 1973, og utnytter fallet på 693 m fra Steinbusjøen til Strondafjorden.
Det er installert et aggregat med peltonturbin på 64,7 MW. Normal årsproduksjon er på ca. 140 GWh.
Steinbusjøen er regulert mellom 1211 og 1180 moh og ved høy vannstand er den og Øyangen et felles magasin.
Fra Øyangen føres vannet gjennom en ca. 5 km lang tilløpstunnel, en 220 m lang sjakt, og en rørgate på ca. 1 km til kraftstasjonen som ligger  100 m inne i fjellet.
Kraftverket eies av Oppland Energi AS og driftes av Hafslund Eco Vannkraft
Det første kraftverket i Ylja var Gamle Ylja kraftverk i 1941.
Rudolph Joseph Rummel
Rudolph Joseph Rummel (født 21. oktober 1932, død 2. mars 2014) var professor i statsvitenskap fra Universitetet i Hawaii. Han er best kjent for sine studier av politiske massemord. Dette kaller han democid. Rummel hevdet at demokrati er en effektiv løsning på dette problemet, da demokratiske nasjoner sjelden dreper egne borgere i stor skala.
I sine studier har Rummel kommet frem til at 262 millioner mennesker har blitt drept som følge av genocid.
Olympiastadion (Sevilla)
Stadion i La Cartuja eller Stadion de La Cartuja (spansk: Estadio de La Cartuja) er et flerbruksstadion i Sevilla i Spania. Anlegget ble ferdigstilt i 1999 for VM i friidrett og har en tilskuerkapasitet på 57 619. Olimpico Sevilla er regnet som et femstjerners stadion av UEFA og var vertskap for UEFA-cupen i 2003 mellom Celtic FC og FC Porto.
Det har enkelte ganger brukt stadionet for deres hjemmekamper samt at finalen i den spanske fotballcupen Copa del Rey har vært spilt her. Den 31. mars 2007 ble kampen mellom Real Betis og Villarreal CF spilt her på grunn av en midlertidig karantene av hjemmebanen til Real Betis.
Merethe Braathen Sinnes
Merethe Braathen Sinnes (født 21. november 1982 i Oslo) er en norsk tidligere langrennsløper, med to NM-titler i stafett for Høybråten og Stovner IL.
Braathen Sinnes gikk på idrettsfag ved Bjerke videregående skole i Oslo fra 1998 til 2001. Fra 2001 studerte hun fysioterapi ved Høgskolen i Oslo og har siden endte studier jobbet som fysioterapeut. Hun er gift med langrennsløperen Svein Tore Sinnes.
Andreas Heusler
Bakgrunn
Andreas Heusler kom fra en gammel borgerfamilie i Basel, Sveits. Han var sønn av Andreas Heusler (1834–1921) og sønnesønn av Andreas Heusler (1802–1868), begge med bakgrunn som jurister, rettshistorikere og politikere. I sin ungdom fikk Heusler strålende karakterer på skolen i Basel og i sine videre studier i Freiburg im Breisgau og Berlin, og oppnådde i 1887 doktorgraden i Freiburg med sin doktoravhandling „Beitrag zum Consonantismus der Mundart von Baselstadt“.
Forsker
Heusler ble i 1890, 25 år gammel, privatdosent for germanistik i Berlin. I 1893 giftet han seg med den 14 år eldre hessiske sangerinnen Auguste Hohenschild. Ekteskapet ble imidelrtid ulykkelig, og etter å ha vært separert siden 1901 skilte de seg i 1922.
Heusler ble værende i Berlin og var fra 1894 til 1913 Extraordinarius (assisterende professor) innen nordisk filologi. I denne perioden engasjerte han seg sterkt i studiet av norrøn og islandsk litteratur med særlig fokus på sagalitteraturen. Blant annet oversatte han en lang rekke verker til tysk og dro på to besøk til Island. I 1914 fikk han utgitt verket Die Anfänge der isländischen Saga der han lanserte begreper som friprosa og bokprosa.
I tiden 1914–1919, under og like etter 1. verdenskrig var Heusler professor i germanistisk filologi ved Humboldt-universitetet i Berlin. Fra 1920 bosatte han seg i Arlesheim ved Basel i Sveits. Etter at han gikk av i 1936 fikk han tildelt eget kontor ved universitetet i Basel. Heusler døde i 1940 etter kort tids sykdom.
Heuslersches Gesetz (Heuslers lov) er oppkalt etter Heusler. Den utsier at i de alemanniske dialekter blir fortis og lenis bare uttalt forskjellig når de omgis av stemte lyder («stimmlose Lenis und Fortis bewahren ihre gegensätzliche Natur nur in sonorer Umgebung» ), i alemannisk alts av /m/, /n/, /ŋ/, /l/, /r/, /ʋ/, /j/ og /w/. Slik uttales for eksempel i zürichtysk /fyr d̥i/ (für dich) som [fyr d̥i], mend derimot /heb̥ d̥i/ (halte dich fest) som [hep ti]. Oppkallingen etter Heusler slo igjennom, selv om han hadde påpekt at Jost Winteler i 1875/76, før ham selv, hadde oppdaget regelen.
James Stewart, 5. High Steward av Skottland
James Stewart (død 16. juli 1309) var den 5. High Steward av Skottland.
I 1286 var James Stewart med-regent av Skottland som en av seks Voktere av kongeriket Skottland og han støttet kravet til Robert Bruce den eldre til den skotske tronen. Han var motstander til kong Edvard I av Englands forsøk på å dominere Skottland, ratifisert i 1295 avtalen med Frankrike, men i 1297 ble han tvunget til å underkaste seg den engelske kongen.
Engelskmennene brukte James Stewart som sendebud for å forhandle med William Wallace, leder for det skotske opprøret, men James Stewart sluttet seg i stedet selv til Wallace. James Stewart kjempet sammen med Wallace mot engelskmennene i slaget ved Stirling Bridge, som endte med overveldende skotsk seier.
James Stewart støttet Robert Bruce, den senere kong Robert I av Skottland, og ble medlem av det skotske parlamentet i St. Andrews.
Han døde den 16. juli 1309. Han var gift med Gille eller Jill de Burgh av Ulster, datter av Walter de Burgh, lord av Connaught, 1. jarl av Ulster og Aveline FitzJohn av Shere.
James ble etterfulgt av Walter Stewart, 6. High Steward av Skottland.
Ivar Hagen
(Jon) Ivar Hagen (født 18. juni 1938 i Svelvik) er en norsk jazzbanjoist og jazzgitarist. Han flyttet tidlig til Drammen. Hagen var banjoist i The High School Gang (1953–1955) og Royal Garden Jazzband (1955–1960), det populære Drammensbandet som hadde sin offentlige debut tidlig i 1956 og mottok publikums pris ved NM i jazz samme år. Han var gitarist i The (Atlantic) Beatnicks 1959, førstepremievinner i klassen for swingjazz ved NM i jazz samme år. Hagen flyttet til Oslo i 1960 og har siden vært aktiv i flere tradjazzband, som Riverboat Jazzband, Stokstad/Jensen Trad.Band og Big Chief Jazzband.
Rolf-Erik Nystrøm
Rolf-Erik Nystrøm (født 23. april 1975) er en norsk saksofonist og komponist innen samtidsmusikk.
Varėna kommune
Varėna kommune (polsk: Orany) er den litauiske kommunen som strekker seg lengst mot sør, og grenser til Belarus i sør og sørøst. Store deler av kommunen ligger i furuskoger, og er relativt tynt befolket.
Caridade do Piauí
Caridade do Piauí er en kommune i delstaten Piauí i nordøstregionen av Brasil.
Rolf-Erik Nystrøm
Han er diplomutdannet ved Norges musikkhøgskole og er nå foreleser i faget improvisasjonsbasert samtidsmusikk. Han har vært solist med norske symfoniorkestrene og Basel symfoniorkester og Sveriges Radios symfoniorkester. Han har vært med i band som Poing, Dozo, Hero og Zanussi Five og deltatt på et 50-talls innspillinger innen forskjellige musikksjangere. I 1994 gikk han til finalen i Talentiaden.
I 2006 ga han ut sitt første soloalbum, Concepts of Sorrow & Dangers på plateselkapet Aurora. Albumet ble nominert til Spellemannprisen 2006 i klassen samtidsmusikk. Som komponist har han blant annet skrevet musikk for scene, TV-dokumentarer og kammermusikk. Han fikk Gammleng-prisen i klassen kunstmusikk/samtidsmusikk i 2017.
Varėna kommune
I tettstedet Valkininkai lengst i nordøst ligger et sanatorium.
Orwell
Orwell viser vanligvis til den britiske forfatteren George Orwell (1903–1950). Andre betydninger:
Varėna kommune
Elvene Nemunas og Merkys renner gjennom kommunen.
Rolfstorp
Rolfstorp er et tettsted i Varberg kommune i Hallands län i Halland i Sverige. I 2010 hadde tettstedet 513 innbyggere.
Åsby (Halland)
Åsby er et tettsted i Varberg kommune i Hallands län i Halland i Sverige. I 2010 hadde tettstedet 423 innbyggere.
Florida
Florida er en amerikansk delstat som ligger helt sørøst i USA.
Geografi
Florida er den sørligste av de 48 fastlandsdelstatene. Staten grenser til Georgia og Alabama i nord. Selv om Florida har en del kupert terreng, har den ingen høye fjelltopper. Det høyeste punktet er Britton Hill på 105 meter.
Den sørligste delen av Florida-halvøya består i stor grad av myrområdet Everglades nasjonalpark. Nord for myrområdet ligger den store innsjøen Lake Okeechobee. Sør for halvøya ligger øyrekkene Florida Keys.
Mye av delstaten består av Florida-halvøya, men det er også en tynn landstripe («panhandle») langs kysten nordvest i staten. Hovedstaden er Tallahassee. Andre kjente byer er Miami, Jacksonville og Orlando.
Florida har et varmt klima som er sterkt preget av havet. Om sommeren og høsten er orkaner en alvorlig trussel.
Historie
Florida fikk sitt navn av oppdageren Juan Ponce de León som gikk i land ved Florida 2. april 1513 under «Pasqua Florida» (spansk for påske).
Bosetningen i Florida går imidlertid flere tusen år tilbake med flere indianerstammer som Ais, Apalachee, Calusa, Timucua og Tocobago stammene. På 1500-tallet begynte spanske og franske innflyttere å bosette seg i Florida, men voldelige konflikter oppsto mellom de franske og spanske bosetterne, og etter hvert kom engelskmennene fra nord inn i konflikten. Engelskmennene fikk kontroll over Florida i 1763, men mistet den tilbake til spanjolene i 1783. I 1819 gikk imidlertid Spania med på å la USA få kontroll over Florida mot at de sa fra seg retten til Texas. Florida ble USAs 27. stat 3. mars 1845.
Ved den amerikanske borgerkrigen gikk Florida ut av unionen og erklærte sammen med flere andre sørstater at de hadde gått sammen om konføderasjonen og blitt uavhengige fra resten av USA. Havnene gjorde Florida til en viktig stat, og nordstatene okkuperte flere av havnene som Key West, Jacksonville og Pensacola. Etter at sørstatene tapte krigen i 1865 ble Florida sluppet inn igjen 25. juli 1868.
I løpet av 1900-tallet ble flere turistattraksjoner bygget i Florida. Det militære plasserte også flere baser i delstaten. Etter krigen fikk Florida en stor befolkningsøkning grunnet innflytting fra delstatene i nord og De karibiske øyer i sør.
Befolkning
Med 18,801,310 innbyggere er Florida USAs fjerde mest folkerike delstat (etter California, Texas og New York). Hvite utgjør 65 prosent av befolkningen, mens svarte og latinere utgjør de største minoritetsgruppene med 35 prosent. Stor innflytting av pensjonister i nord gjør at befolkningen i Florida har en svært høy gjennomsnittsalder.
De største metropolene er Miami-Fort Lauderdale området i sørøst, Jacksonville i nordøst og Tampa-Saint Petersburg i vest.
Økonomi
Florida er grunnet sitt behagelige klima et yndet reisemål for turister. Populære turistattraksjoner er fornøyelsesparkene i Orlando-området, cruiseskip fra Miami eller Fort Lauderdale eller stor-by og ferieliv på Miami Beach.
Jordbruk er også en viktig industri i Florida, og det varme klimaet tillater dyrkning av sitrusfrukter som appelsiner og sitroner, som gir høye inntekter per gårdsbruk. Kjøttproduksjonen er også ganske betydelig.
En av oppskytningsstasjonene til NASA ligger ved Cape Canaveral som ligger nordøst i delstaten (ved kysten). Her foregår det regelmessige oppskytninger, og man kan besøke John F. Kennedy Space Center.
De verdenskjente fornøyelsesparkene Disneyworld og Universal Studios ligger i Florida.
Energiproduksjonen er meget stor. De viktigste kildene er gasskraft (85,4 mrd kWh i 2006), kullkraft (60,4 mrd kWh), kjernekraft (31,4 mrd kWh), og oljekraft (15,5 mrd kWh). Vannkraftproduksjonen er minimal med 216 mill kWh årsproduksjon.
Kilde: The World Almanac 2008, side 45 og 555–587.
Politikk
I kongressen har Florida to plasser i Senatet og 27 plasser i Representantenes hus, noe som gir staten 29 valgmannsstemmer i presidentvalg. Florida sender i 2019 to republikanske senatorer samt 13 demokratiske og 14 republikanske representanter til Washington D.C.. I delstatsforsamlingen har republikanerne flertall i begge kammer, 23-17 i Senatet og 73-47 i Representantenes hus.
I 2018 ble republikaneren Ron DeSantis valgt til ny guvernør i Florida.
Florida er ofte regnet som en vippestat der republikanere og demokrater står noenlunde likt. Dette og de mange valgmennene som er å hente i Florida, gjør at politiske kampanjer kan være ganske intense i delstaten. I presidentvalgene i 2000 og 2004 gikk staten til republikanske George W. Bush, begge gangene med knapp margin. Mest omstridt var valget i 2000 med beskyldninger om stemmefusk, forvirrende stemmesedler og krav om omtellinger.
Byer
Dette er en liste over de 20 største byene i Florida etter folketall.
Voluspå
Voluspå (norrønt: Vǫluspá = «volvens spådom»), er et dikt som har fått navn av Snorre, mens verken Codex Regius eller Hauksbók har noe navn på diktet. Voluspå er det første av de 29 diktene som innleder Codex regius av Den eldre Edda fra sent 1200-tall. I Hauksbok er det først tilføyd etter Hauk Erlendssons død i 1334. I tillegg gjengir Snorre de aller fleste strofene i Den yngre Edda.
Som Trymskvida er Voluspå diktet i fornyrdislag ispedd stev, idet refrenget «Garm bjeffer høyt foran Gnipa-helleren, festet slites, og Freke løper» gjentas gjennom diktet.
Innhold
Dette er både en skapelsesberetning og en dommedagsprofeti, og avsluttes med en kort, men henført skildring av en etterpå følgende ny og bedre verden. Diktet er lagt i munnen på en volve som retter sine ord til «Heimdalls sønner» (en kjenning for menneskeheten). I Voluspås første vers fortelles at hun het Heid, og «alltid var hun yndet av onde kvinner». I annet vers fortelles at hun «satt ute» - dvs. bedrev útiseta («utesitting») der volven satt i nattemørket i et veikryss eller på en jordfast stein - da Odin ankom for å lære om fremtiden.
I kvadet rekapitulerer hun først historien fra skapelsen og frem til samtiden, da Voluspå ble skapt. Da verden var ung, opplevde gudene en gullalder, som fikk en ende da tre jotnejenter dukket opp. Dette viser til en myte som ikke kjennes fra noen annen tekst. Hendelsen resulterer i at dvergene blir til. Det følger seks strofer med dvergenes navn, kalt Dvergatal («dverg-ramsen») som er blitt tolket som et senere innskudd og derfor utelatt i noen utgaver. Etter Dvergatal følger skapelsen av menneskene og en beskrivelse av Yggdrasil.
Etter dette spår Heid hva som vil komme; i skremmende bilder beskriver hun verdens undergang i ragnarok og gudenes fall. Odin selv blir drept av fenrisulven som har slitt seg fri, og like før verdens ende utkjemper Tor, som siste gjenlevende gud, et endelig slag med Midgardsormen. Til sist slukner solen, mens verden synker i havet. I de siste strofene beskrives hvordan jorden igjen stiger opp av havet, verdens gjenfødsel. «Åkrene vokser uten å bli sådd. Alt vondt blir bedre; Balder kommer.»
I Hauksbok er tilføyd et 67. vers, der dragen Nidhogg som holder til ved brønnen Kvergjelme i Nivlheim, dødsrikets nederste del, kommer flygende med lik mellom sine fjær.
Voluspås opphav er ukjent, men det antas at det er diktet enten i Norge eller på Island sent på 900-tallet i brytningstiden mellom hedendommen og kristendommen, og nedskrevet på 1200-tallet.
Valerij Kobelev
Valerij Kobelev (russisk Валерий Кобелев, født 4. mars 1973 i Kaluga) er en tidligere russisk skihopper, som inntil 1995 drev med kombinert.
Liga Sagres 2009–2010
Dette er den 76. sesongen av Liga Sagres. Det startet 16. august 2009 og var ferdig 9. mai 2010. Benfica ble seriemestere. Olhanense og Leiria var de nyopprykkede lagene. Leixões og Belenenses rykket ned ved sesongslutt.
Valerij Kobelev
Kobelevs beste resultat i et enkeltrenn var en femteplass i Sapporo i januar 2002. Sammenlagt kom han som best på 21.-plass i sesongen 2001/02. Han deltok for siste gang i verdenscupen i 2006 i Willingen, hvor han ble nest sist.
Johan Holst
Johan Martin Holst (1892–1953) var en norsk lege. Han er kjent både for arbeidet under andre verdenskrig og for sitt sivile virke som professor og overlege.
Holst ble student i 1916, cand.med. i 1910 og dr.med. i 1924. Fra 1930 var han professor ved Universitetet i Oslo og overlege i kirurgi ved Rikshospitalet. Holst var spesialist i lungekirurgi og foregangsmann i behandlingen av tuberkulose.
Johan Holst var kommandør av St. Olavs Orden. Han var sønn av Peter Fredrik Holst (1861–1935), også professor i medisin.
Atomsymbol
Et atomsymbol eller kjemisk symbol er en forkortelse for navnet til et grunnstoff. Atomsymbolet består av én bokstav i 14 tilfeller og av to bokstaver i de øvrige 104 tilfellene.
Den første bokstaven i symbolet er alltid stor, den andre liten. Co (kobolt) er et grunnstoff, mens CO (karbonmonoksid) er en kjemisk forbindelse.
Atomsymbolene er vist i periodesystemet, og blir brukt i kjemiske formler og reaksjonsligninger.
Fra grunnstoffnavn til atomsymbol
I elleve tilfeller består atomsymbolet av den første bokstaven i det norske navnet på grunnstoffet:
Hydrogen, Bor, Nitrogen, Oksygen, Fluor, Svovel, Kalium, Vanadium, Yttrium, Wolfram, Uran
I ytterligere tre tilfeller består atomsymbolet av én bokstav:
karbon C, fosfor P, jod I
I tjue tilfeller består atomsymbolet av første og tredje bokstav i det norske navnet på grunnstoffet:
Magnesium, Mangan, Arsen, Rubidium, Strontium, Zirkonium, Technetium, Cesium, Samarium, Gadolinium, Hafnium, Rhenium, Astat, Neptunium, Plutonium, Dubnium, Bohrium, Hassium, Nihonium, Livermorium
I noen tilfeller består atomsymbolet av første og fjerde bokstav i navnet på grunnstoffet:
I noen tilfeller består atomsymbolet av første og femte bokstav i navnet på grunnstoffet:
Protactinium, Californium, Darmstadtium, Røntgenium, Thallium, Astat, Radon